
  Olgeta rait ol i holim aninit long intanesinol kopi-rait lo. Tok orait mas kam long pablisa long yusim o riprodiusim wanpela hap bilong dispela buk, tasol long ol liklik koteisen insait long ol riviu o long ol atikol. 


  
Sapta 1





  
Hau Ol Sin bilong Ol Satan i Ken Kamap Sin bilong Ol Man





  Jisas i bekim tok long ol olsem, “Olsem wanem? Mi yet mi bin makim yupela ol 12-pela disaipel. Tasol WANPELA NAMEL LONG YUPELA EM i OLSEM WANPELA SPIRIT NOGUT.”


  Jon 6:70


  Jisas i bin tokim ol disaipel bilong Em olsem, “Wanpela bilong yupela em Satan.”  Jisas i bin save olsem husait stret em i Satan. Em i bin save long gutpela, nogut, pasin bilong em, si bilong em na pundaun bilong em. Na long Jisas mekim dispela tok long ol disaipela bilong Em olsem long dai bilong Em. “Wanpela bilong yupela em i Satan”, em tru tru wanpela strongpela tok stret. 


  Dispela tok em tok long wanpela disaipela bilong em wokabaut insait long sin na bihainim lek mak bilong Satan stret. Wanpela disaipe bilong em i bin mekim wankain pasin Satan i save mekim long en. Na em i bin isi stret long Jisas long luksave long Satan long wanem, Em i bin save long pastaim glori, ol sin na pundaun bilong Lusifa! 


  Tude, planti manmeri wokabaut insait long sim na bihainim ol lek mak bilong Lusifa. Na ol i mekim olgeta sin we Satan i bin mekim long en. Planti ol pasta wokabaut long wankain rot we Lusifa i bin kisim long en na ol i save kamap long tudak na paul hap olsem Satan em i tsap long em nau long tude. Yu ekt olsem Satan a? Yu wanpela Satan o nogat? Yu save long wanpela man we i mekim ol wankain ol sin olsem Lusifa i bin mekim long en a? 


  Tude, ol i pasim Satan na kalabusim em long ol sein bilong tudak na inap long em stap fri na na stap hamamas long hap bilong lait na oltaim oltaim hap. Laip bilongem, ministri bilong em na bihain taim bilong em i bagarap long wanem, long ol asua na ol sin em i bin mekim taim em i bin stap yet olsem wanpela ensel long heven. Em i bin lidim tosenpela bilong ol ensel long rongpela wei na kamapim olgeta paul, nogut na ol sin we i stap long dispela graun long tude. 


  Planti ol wokman bilong gutnius i stap insait long dispela paul na ol dispela pundaun i banisim ol insait long pundaun na bikpela tudak stret. Na ol i no save wanem samting i wok long kamap long ol. Na ol i no save long wanem na ol ministri bilong ol i stap long mak tasol. 


  Yu bai klostu painim aut olgeta sin bilong Satan na yu bai i no Inap long wokabaut insait long dispela bihain long ritim dispela buk! 


  Long dispela buk, mi laik soim yu hau long yu ken abrusim long kamap wanpela satan na lusim dispela wokabaut insait long ol sin bilong Satan. Na olgeta wokman bilong gutnius i mas gat bel long abrusim wokabaut na lek mak bilong Lusifa, man we i bin stap olsem wanpela bikpela ensel bilong God. Sapos Lusifa i bin stap long lait na pundaun na kamapim dispela bikpela paul, yumi ol lain stap long tudak bilong dispela graun bai olsem wanem? 


  
Sapta 2





  
I Gat Ol Manmeri Satan Tu A?





  Jisas i bekim tok long ol olsem, “Olsem wanem? Mi yet mi bin makim yupela ol 12-pela disaipel. Tasol WANPELA NAMEL LONG YUPELA EM i OLSEM WANPELA SPIRIT NOGUT.”


  Jon 6:70


  Yu mas wanbel olsem wanpela man long laip bilong yu ken kamap olsem tru tru satan. Na dispela kain lain, yu mas noken bihainim tok bilong ol, yu mas noken aninit long ol na yu mas noken harim ol. 


  Yu mas noken wok antap long wanem samting ai i lukim long en. Yu mas wok antap long spirit sait wantaim ol lain yu wok wantaim. 


  Yu mas mekim ol sampela lain olsem ol spirit nogut long wanem, ol em ol (maski ol kamap olsem kain long sotpela taim tasol) tru tru satan long yu. Sampela lain em ol spirit nogut i save stap insait long ol! Na pundaun bilong yu long i no mekim olsem ol satan long yu, tanim bek bilong em bai bikpela ol hevi kamap. Bilong wane na bai mi tok long dispela kain samting? Na Buk Baibel yet em i skulim yumi olsem yumi no pait long bodi na blut, tasol long ol man lukautim ol hap na ol pawa. Na long dispela ves, em i klia stret olsem birua bilong yumi em i no bodi na blut tasol em spirit! Tru tumas, hevi, hatwok na pait bilong yumi em i no stap wantaim bodi na blut. Em stap wantaim ol psirit nogut. 


  Tasol, dispela ol nogut spirit ken inap long stap, muvim man na stap insait long man olsem na em hat stret long painim aut long namel bilong man na spirit nogut. Taim dispela kamap, man i save kamap tru tru satan na yu mas lukim em olsem satan. 


  Mi laik strongim dispela hap olsem, sapos wanpela man kamap haus bilong ol spirit nogut, em bai muvim em, yusim em na yu mas no ken larim dispela man i go kam wantaim yu. Mi bin lukim ol ministri we i bin bagarap long wanem, ol pasta bilong ol i bin sore planti, mekim gut na isi isi stret wantaim ol manmeri we i wok wantaim ol spirit nogut long en. long dispela spirit nogut!    


  I gat ol sampela ol man we yu mas lukim olsem satan em yet. Yu mas toktok long ol dispela lain olsem yu toktok long satan em yet! Sapos yu no mekim dispela, yu bai larim satan go kam fri na raunim yu na pait long yu. 


  Diabolos


  Dispela tok, ‘diabolos’ em tok we ol tanim kamap ‘devil’ na em toktok long devil stret. Na dispela tok diabolos em ol yusim 38pela taim insait long Niupela Testamen. “bringim Jisas i go long ples i no gat man, bai Satan i traim em.” 


  Tasol, long narapela 3pela taim dispela tok diabolos em toktok long ol man. Em narapela kain stret a? Dispela tok diabolos em toktok long i no narapela man tasol em toktok long Judas Iskariot, sampela ol meri bilong ol pasta na sampela ol bikpela ol meri. (Plis yu yet lukim dispela long painim aut).  Sapos wanem samting mi tok em stap Insai tlong Buk Baibel, yu mas bilipim.  


  Bihainim Pasin bilong Jisas Krais na Mekim long Ol Sampela Lain Olsem Ol Satan


  1. Jisas i bin mekim Pita olsem embin wanpela satan stret.  


  Pita i harim dispela tok na em i kisim Jisas i go long arere na i stat long krosim em olsem, “Bikpela, nogat tru. Dispela samting i no inap kamap long yu.” 


  Na Jisas i tanim na i tokim Pita olsem, “SATAN, YU GO BAKSAUT LONG MI. Yu laik pasim rot bilong mi. Yu no bihainim tingting bilong God. Nogat. Yu bihainim tingting bilong ol man tasol.”


  Matyu 16:22-23


  Wankain olsem Jisas, yu mas wanbel olsem sampela lain em liklik taim tasol Satan i save yusim ol we ol i kamap olsem tru tru Satan stret insait long laip bilong yu. Pita, man we Jisas i bin makim olsem lida bilong sios, na long liklik taim tasol, em i bin wok olsem satan stret na kwiktaim tasol Jisas i bin stretim na stopim em. Jisas i no bin larim em long gohet wantaim ol toktok bilong em long laip bilong Em. 


  Jisas i no bin tok olsem Satan i bin yusim Pita! Jisas bin kolim Pita olsem Satan em yet! 


  Pita bin save pes bilong Jisas. Na Em makim em long kamap hetman bilong sios aiting i bin mekim em abrusim mak bilong em yet. Em i bin laik stiaim Jisas long ministri bilong em. Na em i bin stat long krosim Pikinini bilong God. Em i bin tokim Jisas long ting lus long dispela longlong diwai kros! Tingim, autim tok bilong diwai kros em longlong long planti lain manmeri! Na tru tumas, Pita i bin longlong stret long dispela de. Em i bin tokim Jisas olsem em no nid long gohet na go long wanpela diwai kros. Na Jisas i bin lukim stret bebi tingting na save pes pasin bilong Pita. Na em luksave olsem em Satan yusim nek bilong Pita. Na wantu tasol em krosim Pita na stopim Satan long dispela hap stret. 


  Sapos ol manmeri i bin luksave long nek bilong Satan taim Adolf Hitler i bin givim tok long 1933, ol bai inap long stopim em long wokabaut bilong em. Tasol ol pasta tu i bin pawarim dispela man we i bin kilim bikpela namba bilong ol lain manmeri. Adolf Hitler i bin mekim na 50milienpela lain manmer i bin dai. Em salim planti lain i go long dai. Na laspela tok bilong em, em long kilim olgeta Germany manmeri. Em i bin tok olsem ol i no fit long stap laip long wanem, ol lus long pait. Long larim dispela man toktok, long stap na long mekim ol wok em i bikpela asua ol Germany lain i bin mekim. Yu mas luksave long Satan na stopim em long wokabaut bilong em! 


  No ken larim Satan long wok long laip bilong yu Insait long wanpela minit. Kamap save na mekim kwiktaim olsem Jisas Krais i bin mekim long en. Sapos yu painim wanpela moron insait long haus bilong yu, bai yu larim em long stap sampela moa wik? 


  Lukaut long ol lain i save larim ol moron long stap insai tlong haus bilong ol! Ol i mekim bikpela asua i stap! 


  Lukaut long ol lain we i kamap ol save pes bilong yu! 


  Lukaut long ol lain we i save abrusim mak bilong ol! Dispela kain ol manmeri i save ting lus long mak bilong ol we em i no wok bilong ol long givim stia tok, givim stia na oraitim pasin bilong ol wokman bilong God. 


  Man sait bilong God ken paulim yu long lusim mak bilong yu. 


  2. Jisas i bin mekim Judas Olsem em Satan stret. 


  Jisas i bekim tok long ol olsem, “Olsem wanem? Mi yet mi bin makim yupela ol 12-pela disaipel. Tasol WANPELA NAMEL LONG YUPELA EM i OLSEM WANPELA SPIRIT NOGUT.”


  Jon 6:70


  Ol disaipela na ol woklain bilong yu i ken tanim kamap diabolos (Satan) na mekim olsem Satan i save mekim long en. 


  Jisas kolim man we i save lukautim moni bilong ol yet diabolos.  Em i bin tok long Judas Iskariot olsem wanpela diabolos.  Long larim wanpela man bilong givim baksait long stap na raun nabaut em wankain olsem long lusim wanpela posin kobra raun nating insait long haus stap. 


  No ken larim wanpela man bilong givim baksait stap klostu long yu. Noken larim ol kobra long stap long neml bilong ol pasta bilong yu. Luksave long ol hariap na stretim kwiktaim tasol. 


  Jisas i bin tok olsem Satan long Judas. Jisas i no bin tok olsem Satan yusim Judas. Em i bin tok olsem Judas em wanpela Satan. Em i no bin tok olsem Em i bin tok olsem, “Mi bin makim yupela, na wanpela bilong yupela em Satan.”  Sapos yu larim Satan go kam nating long laip bilong yu na ministri bilong yu, tru tru, yu bai kisim hevi. Long larim wanpela man bilong givim baksait go kam nating long sios em wankain olsem larim wanpela satan go kam na mekim samting long laik bilog em yet insait long sios. 


  Yu tingim tasol olsem yu gat moron snek insait long haus bilong yu? Bai yu gohet na stap yet long hap a? Bai yu mekim em olsem wanpela samting bilong kilim man a? Sapos yu painim wanpela papuan bilak long haus bilong yu, bai yu lusim tasol long hap a? Bai yu mekim em olsem wanpela nogut samting stret long laip bilong yu a? Bai yu i no inap long lukim em olsem wanpela samting bilong karim dai kam? Bai yu i no inap long mekim olgeta samting long rausim em a? Na mi bilip olsem lukim olsgeta snek olsem ol as bilong dai na i no ol hauslain abus nabaut. Wanpela posin snek em i no fit long kisim marimari bilong wanpela man na em tu save olsem em bai i no inap long kisim wanpela marimari long yu. Na long dispela as tasol na snek i save hait long olgeta taim! 


  Jisas i bin lukim Judas man bilong givim baksait olsem wanpela nogut man stret. Em i bin kolim em satan! Na dispela em hau yu mas mekim long ol lain bilong givim baksait i givim baksait long yu. Olgeta ol pasta i save gat sore pasin long ol lain bilong givim baksait i save stap na tingim dispela ol asua ol i bin mekim long en. 


  Sapos Jisas i bin mekim dispela ol lain olsem ol Satan, bilong wanem na yu tingim olsem yu yet em wanpela save man? Em bikpela asua stret long mekim wanpela man bilong givim baksait olsem em i no wanpela bikpela samting. Sios biong yu bai hat stret long gro long wanem, yu larim wanpela kobra go kam nating stap. Yu mekim dispela “wanwok bilong yu kobra” olsem hauslain abus na i no olsem wanpela nogut birua stret! Yu mekim dispela as a pet instead of treating him as a dangerous enemy!  You are treating your “wanwok bilong yu papuan bilak” olsem wanpela hauslain abus na i no olsem as bilong dai na bagarap! 


  3. Jisas i bin mekim ol Farisi olsem ol Satan. 


  Jon i lukim planti Farisi na Sadyusi i kam bilong kisim baptais, na em i tokim ol olsem, “YUPELA PIKININI BILONG SNEK NOGUT, God i belhat long yupela na em bai i mekim save long yupela. Husat i tokim yupela na yupela i laik ranawe na abrusim dispela taim nogut i laik kamap long yupela?


  Matyu 3:7


  Beten long spirit bilong skelim olsem na yu bai kamap olsem Jisas. Em i save kisim bikpela skelim gut pasin long spirit nogut long ol lotu lain. Em i save kisim bikpela skelim pasin long lukim ol lain hait baksait long stretpela pasin bilong lotu. Tru tumas, i no planti bilong yumi gat dispela tru tru pasin bilong skelim na yumi save kolim ol nogut samting gutpela samting na ol gutpela samting nogut samting. 


  Bai yupela i bagarap, yupela ol man i save tok, pasin nogut em i gutpela na gutpela pasin em i nogut. Na yupela i save tok, tudak em i lait, na lait em i tudak. Na yupela i save tok, samting i pait long maus, em i swit, na samting i swit, em i pait long maus.


  Aisaia 5:20


  Jisas i bin toktok long ol Farisi lain na tokim ol olsem ol pikinini bilong ol snek. Em kolim ol olsem ol posin snek. Long spirit sait em ol posin snek – posin, nogut na satan stret. Jisas i bin tokim ol Farisi olsem ol wanakin olsem papa bilong ol Satan, na dispela i mekim ol olsem pikinini bilong Satan we i mekim ol kamap olsem Satan! 


  Yupela i PIKININI BILONG PAPA BILONG YUPELA, EM SATAN. pikinini bilong papa bilong yupela, em Satan. Na yupela i strong long bihainim ol laik bilong PAPA BILONG YUPELA. Bipo yet em i stap MAN BILONG KILIM OL MAN i DAI. Na em i no bihainim pasin i tru, long wanem, pasin i tru em i no i stap long em. Tok giaman em i save mekim, dispela em i tok bilong em stret. Em i man bilong tok giaman, na em i papa tru bilong pasin bilong tok giaman.   


  Jon 8:44 


  Em bikpela samting long stretim ol husait i birua long anointing na kilim ministri bilong wokman bilong God. Em ol Farisim i bin kilim dai Jisas Krais antap long diwai kros. Tasol Jisas i bin save olsem em ol spirit nogut lain na ol lain bilong kilim i dai ol man. Na Jisas i bin bungim ol na tokim ol long pes bilong ol stret long tru tru kala bilong – ol spirit nogut! Ol i no kilim Jisas et na em i bin olim ol spirit nogut na mekim ol olsem ol spirit nogut. 


  4. Pol i bin givim tok lukaut long ol meri bilong ol pasta long noken kamap ol spirit nogut. 


  Ol meri bilong ol tu i mas tingting stret long pasin ol i mekim. Ol i no ken tok baksait (DIABOLOS). Ol i mas sindaun gut, na ol i mas mekim stret olgeta wok ol i kisim.


  1 Timoti 3:11


  Yu inap long bilipim tu olsem Aposel Pol i bin yusim dispela tok “diabolos” (Satan) long tok long meri bilong ol pasta na ol meri bilong ol diken? Ol lain bilong tanim Buk Baibel i no bin tanim dispela tok “diabolos” olsem satan long ol arapela hap tasol i no bin tanim olsem Satan long dispela hap. Aiting ol lain bilong tanim tok i bin pret long tok “Satan” long ol meri bilong ol pasta. Planti bilong ol lain i bin tanim tok em ol pasta na ol bai les long raitim dispela kain samting. Tasol Tok em Tok! Na tru em tru! Ol meri bilong ol pasta na ol diken i ken tanim kamap ol “Diabolos” we em Grik tok bilong Satan. Na long dispela as tasol na Pol i givim tok lukaut long ol meri bilong ol pasta long no ken tanim kamap ol satan. Na ol givim tok lukaut long ol meri bilong diken long no ken tanim kamap ol diabolos. 


  Bilong wanem na Pol i bin givim tok lukaut long ol meri bilong ol pasta long no ken tanim kamap ol spirit nogut? Em olsem ol meri bilong ol pasta ken kamap ol storngpela lain bilong sutim tok na birua bilong ol man bilong ol. Long sutim tok na long birua pasin tasol i save tanim sampela lain kamap ol spirit nogut stret we man bilong ol bai hatwok gen long ol. 


  I no olgeta ol pasta i save gat gutpela marit! Sampela i save gat gutpela marit! Sampela em marit bilong ol i no gutpela tumas na sampela em ol nogut stret. Ol i bin kolim Adoniram Judson “3pela taim laki man” long wanem, em i bin marit 3pela taim na nogat wanpela bilong ol dispela marit i bin nogut. William Carey i bin marit 3pela taim. Em i bin gat wanpela nogut marit na tupela gutpela marit. 


  I gat ol planti ol wokman bilong God i save stap wantaim ol tru tru ol spirit nogut meri long haus bilong ol. Na sampela bilong ol bai tokim yu stret olsem bikpela hevi stret ol i save gat long en na long ministri bilong ol em meri we ol maritim long en. Bilong wanem na dispela i save olsem? Tasol, planti ol naispela ol pes meri i save kwiktaim go insait long nogut bilong kamap olgeta taim sutim tok, birua na salensim ol wokman bilong God we ol i maritim long en. Na ol dispela ol pasta i mas nid long stretim dispela tru tru spirit nogut long haus. 


  5. Pol givim tok lukaut long ol lapun meri long noken kamap ol spirit nogut. 


  Tasol yu, yu mas tokim ol manmeri long mekim ol pasin i bihainim tru olgeta tok bilong God. Yu mas tokim ol lapun man long ol i no ken spak. Ol i mas tingting stret long pasin ol i mekim na bihainim ol gutpela tingting tasol. Ol i mas save gut long tok tru bilong God, na long pasin bilong laikim tru ol arapela, na long pasin bilong sanap strong na karim olgeta hevi. 


  Na yu mas tokim ol lapun meri tu long ol i mas wokabaut long pasin God i laikim. Ol i no ken tok nogut (DIABOLOS) long ol arapela. Ol i no ken larim wain i bosim tingting bilong ol. Ol i mas skulim ol arapela long mekim gutpela pasin;


  Taitus 2:1-3


  Ol lapun meri tu i ken tanim kamap spirit nogut. Ol lapun merit u i ken kamap diabolos na mekim wankain olsem Satan. Mi no bin raitim Buk Baibel. O mi no laik raitim niupela wan gen. Yumi wantaim ritim na wanbel long wanem samting yumi lukim long en. Ol ves insait long Buk Baibel em tok klia stret olsem ol lapun meri ken kamap ol giaman lain bilong sutim tok, tok nogut, birua, salens na ol spirit nogut! Na diabolos em tok long dispela. Bilong wanem na dispela em olsem?  Planti ol lapun meri em ol i no save hamamas, wanbel na bel isi long laip. Ol nogut bilong laip i gat rot bilong tanim ol lain long manmeri long hamamas, bel isi, laf na laikim. 


  Planti ol meri (na man) i no save lukim wanem samting ol i bilip long en. Na planti bilip bilong ol dispela lain i save lus nating. Na dispela ol bel hevi bilong laip long ol i save opim dua bilong ol long ol spirit nogut. Sampela ol lapun meri, planti taim nogat hamamas, em ol lain we ol kamap haus bilong ol spirit nogut. Dispela naispela smail, laf, hamamas, isipela pasin na gutpela ol pasin bilong naispela switpela yangpela meri em ol tanim kamap nogat hamamas, kros, pulim nus, belhat het pen nating nating na ol nogut pasin. Na lapun meri ken tru tru kamap satan. Opim ai bilong yu, nay u bai lukim tru tru wan. Na aiting dispela em wanpela as bilong wanem na ol man i save go painim ol yangpela, hamamas, smail na switpela ol meri we ol i no kisim posin na i no go long mak yet bilong satan. 


  
Sapta 3





  
Bipo Glori bilong Lusifa





  “Man bilong graun, yu mas singsing sori long king bilong Tair na mekim tok long em olsem, ‘King bilong Tair, harim tok bilong mi God, Bikpela. Bipo yu wanpela gutpela man tru na yu winim olgeta man. Na save bilong yu i bikpela tumas na yu luk nais tru. i olsem YU BIN i STAP LONG GADEN IDEN, dispela gutpela gaden bilong God. Na yu bin bilas long olkain ston i dia tumas ol i bin pasim long liklik bilas gol. Ol dispela ston i olsem, rubi na topas na daimon na beril na kanilian na jaspa na sapaia na emeral na ganet. Dispela olgeta samting mi redim bilong yu long taim mi mekim yu i kamap long graun. King, mi bin makim yu olsem wanpela ensel bilong was, na yu sanap na opim wing bilong yu i stap. Na YU BIN i STAP LONG MAUNTEN BILONG MI na wokabaut namel long ol naispela ston i lait moa yet. Long taim mi mekim yu i kamap long graun, pasin bilong yu i nambawan tru, na yu no gat asua long wanpela samting. Tasol bihain yu mekim pasin nogut na yu gat asua long ai bilong mi.


  Isikiel 28:12-15


  Satan em i bin stap olsem wanpela gutpela man na gutpela ensel long heven. Ol i bin kolim Satan Lusifa taim em i bin stap gutpela ensel. Aiting, Satan i bin winim yu taim em i bin stap long ol “gutpela” de bilong em. Planti lain i save kisim gutpela ol samting long God, we God yet i save mekim, na anointim ol long presens bilong Em. 


  Yu ken kamap wanpela gutpela man tude. Tasol, sapos Satan i pundaun long glory posisen bilong en, yu tu ken pundaun. Em bikpela samting long stap liklik. Na em bikpela samting long no ken larim wanpela samting i brukuim yu go long narapela hap, stap long yu yet, sakim tok bilong ol lain antap long yu na i no bihainim. Dispela ol sin pasin i bin mekim na tanim wanpela gutpela ensel stret kamap wanpela wel abus na samting nogut. 


  Satan i bin tanim kamap wanpela samting we hat long luksave long en!  Em i bin pundaun long naispela sain na long gutpela bilong en! Em bikpela samting long save long gutpela bilong Satan olsem nay u bai save long man bai tanim long wanem mak stret bilong sin.


  Olgeta bilong yumi i save apim nem bilong ol lida, ol lain bilong singsing, ol pasta, na ol pasta aninit long ol bikpela ol pasta i mas luksave olsem Lusifa em husait stret. Em i bin gutpela na naispela stret na winim planti bilong yumi. Tasol, em i bin senis stret taim spirit nogut i bin go insait long en. Planti ol sios i save gat ol naispela na ol gutpela liklik pasta. Na ol em ol i save kisim anointing na stap long mak bilong kisim ples bilong bikpela pasta taim, taim em orait. Na dispela em hau Lusifa i bin. Lusifa em i bin wanpela bilong ol anointing, nais na olgeta i bin laikim em. Na taim sin i bin go insait long em, em i bin senis stret na burukim lewa bilong olgeta lain we i bin laikim em long en. Na God i bin nogat narapela rot tasol long tromoi em aut long heven tasol. Wankain, planti ol bikpela ol pasta i save nogat narapela rot tasol long tromoi ol liklik pasta bilong ol aut long sios taim giaman pasin i save go insait long bel bilong ol. 

